Kutyák bögrében - Cukiság: Minden, Ami CukI
A zsiráfbébi első napja
T-Rex, aki nem egy dínó
Kutyák bögrében
2014. február 27. 09:00, CukiságBlog komment
Már lassan hozzászokunk, hogy körülbelül két havonta találnak ki valami új őrületet a leleményes gazdák, ha házikedvenceikről van szó. Láthattunk már macskákat lábbal, állatbajszú embereket, és még sorolhatnánk. Most úgy néz ki, a kutyák vannak a középpontban, de könnyen átültethető doromboló pajtásainkra is.
Emily McCracken az elindítója ennek a folyamatnak, ugyanis ő fotózta először ilyen módon a három megmentett kutyusát, miután szembetalálkozott a a "Baby Mugging" őrülettel. Nem kellett neki sok idő, hogy rögtön állatait képzelje bele ezekbe a pózokba, hiszen vidámnak és bájosnak találta a fotókat. Nézzétek meg a fotós oldalát, külön azok a képek is érnének egy posztot kutyáiról!
A képekhez nem kell több csak egy jóképességű bögre, egy vagy több kutya, ha eredetiek akarunk lenni, akkor kölyökkutyus, de ha nem rendelkezünk már ilyennel, akkor jó az idősebb korosztály is, illetve egy fényképezőgép. Meg persze sok türelem, attól függően, mennyire jól nevelt és fegyelmezett kedvencünk.
Mivel a remekművekhez nem kell Photoshop gyakorlat, csak egy jól beállított fotó, vagy egy jól elkapott pillanat, így gyorsan elterjedt a neten és már számos gazda "beleültette" négylábúját egy bögrébe.
Hoztunk egy pár fotót, ha Ti is kedvet kaptok hozzá, küldjétek el nekünk, a legjobbakat kirakjuk.
Képek forrása: mymodernmet.com
fotó kutya bögre fénykép őrület bögrében